Mónosbél Községi Önkormányzat Képviselő-testülete

3345 Mónosbél, Kossuth L. u. 3. Tel.:554-087

Jegyzőkönyv

Készült: Mónosbél Községi Önkormányzat Képviselő-testületének 2014. december 29. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Napirend

1. A 2015. évi belső ellenőrzési terv
2. Hulladékgazdálkodási közszolgáltatási szerződés
3. Tájékoztató a települési adóról
4. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** |  ***Határozat határideje*** |
| 61/2014 (XII.29.) | Az önkormányzat 2015. évi belső ellenőrzési terve | 2014. december 31. |
| 62/2014 (XII.29.) | Hulladékgazdálkodási Közszolgáltatási szerződés | 2014. december 31. |

Mónosbél, 2015. január 07.

 Varga Sándorné Fehér Lászlóné

 polgármester címzetes főjegyző

**Jegyzőkönyv**

Készült: Mónosbél Községi Önkormányzat Képviselő-testületének 2014. december 29. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Jelen vannak: Varga Sándorné polgármester

 Antal József alpolgármester

 Hajnákné Koós Zsuzsanna

 Kovács Zoltán

 Surányi Józsefné önkormányzati képviselők

Hivatalból jelen van: Fehér Lászlóné címzetes főjegyző

Jegyzőkönyvvezető: Horváth Emese

Varga Sándorné polgármester

Köszönti a képviselő-testület tagjait és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására:

1. A 2015. évi belső ellenőrzési terv
2. Hulladékgazdálkodási közszolgáltatási szerződés
3. Tájékoztató a települési adóról
4. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. Napirend

**A 2015. évi belső ellenőrzési terv**

Varga Sándorné polgármester

Az előterjesztést mindenki megkapta. Felkéri Fehér Lászlóné címzetes főjegyzőt szóbeli kiegészítését tegye meg a belső ellenőrzéssel kapcsolatosan.

Fehér Lászlóné címzetes főjegyző

Kötelező önkormányzati feladat a belső ellenőrzés, mely hivatalunknál szerződéssel van ellátva. A melléklet szerinti ellenőrzés a vagyongazdálkodást érinti. Az idei évi, jelenleg folytatott ellenőrzésről a zárszámadással együtt kell beszámolnunk a képviselő-testületnek.

Varga Sándorné polgármester

Kéri a képviselő-testület tagjait, hogy szavazzanak Mónosbél Községi Önkormányzat 2015. évi belső ellenőrzési terv elfogadásáról az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el

**61/2014(XII.29) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta Mónosbél Község Önkormányzat 2015. évi belső ellenőrzési tervét, kockázatelemzési összesítést. (1. sz. melléklet)

 Határidő: 2014. december 31.

 Felelős: Fehér Lászlóné

 Címzetes főjegyző

II. napirend

**Hulladékgazdálkodási közszolgáltatási szerződés**

Varga Sándorné polgármester

A közszolgáltatási szerződés egy-egy példányát a képviselő-tesület tagjai magkapták.

Javasolja, hogy a következő évben is kössük meg a közszolgáltatási szerződést a 2014. évi szerződés alapján, mely mind a két fél részére vonatkozó kötelezettségeket tartalmazza és 2015. január 01-től 2015. december 31-ig lesz érvényes. A változás az lenne benne, hogy 2015. június 30-ig a szemétszállítási díjat még az önkormányzat fizeti. 115 portáról szállítják a szemetet. A lakosság által fizetett díj rezsicsökkentett díj, a szolgáltatási díj és a rezsicsökkentett díj különbözetét kell fizetni az önkormányzatnak. 2015. július 01-től már a lakosság felé kérik számlázni a szemétszállítási díjat, és a különbözetet akkor is az önkormányzatnak kell megfizetni.

Jelenleg a kommunális adó összege 18 000 Ft, ennek csökkentéséről még fogunk tárgyalni. A szemétszállítás jövő évben is minden héten kedden, a szelektív hulladék elszállítása minden hónap első keddjén történik és évente egy ingyenes lomtalanítás az egyeztetett időpontban.

Kéri a képviselő-testület tagjait, hogy szavazzanak a hulladékgazdálkodási közszolgáltatási szerződés elfogadásáról a Pevik Kft.-vel 2015. január 01- 2015. december 31-ig a tervezet szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal a következő határozatot fogadta el.

**62/2014 (XII.29) Képviselő-testületi határozat**

Mónosbél Községi Önkormányzat Képviselő-testülete megtárgyalta és a melléklet szerint elfogadta az Önkormányzat és a PEVIK Közüzemi és Szolgáltató Nonprofit Kft (3250 Pétervására, Tiszti sor 29., képviseli: Garai Ferenc ügyvezető) közötti Hulladékgazdálkodási Közszolgáltatási szerződés meghosszabbítását a települési szilárd hulladék összegyűjtésére és ártalmatlanításra történő elszállítására. Az Önkormányzat a szerződést határozott időre, 2015. január 01. napjától 2015. december 31. napjáig köti meg.

A képviselő-testület felhatalmazza Varga Sándorné polgármestert a Hulladékgazdálkodási Közszolgáltatási szerződés aláírására. (2. sz. melléklet)

 Határidő: 2014. december 31.

 Felelős: Varga Sándorné

 polgármester

III. napirend

**Tájékoztató a települési adóról**

Varga Sándorné polgármester

Az önkormányzat 2015. január 01-től nemcsak helyi, hanem települési adókat is kivethet, olyan adótárgyra, melyet más törvény nem tilt, vagy még nincs megadóztatva. Erről rendeletet hoz. Az adó alanya nem lehet az állam, az önkormányzat, szervezet, vagy vállalkozó. A lehetőség korlátlan, de valamilyen adó bevezetése szükséges, mert pályázatoknál az önrészt ebből tudjuk fizetni.

Várom a képviselő-testület tagjaitól a javaslatokat az új adókkal kapcsolatban, melyről majd későbbi testületi ülésen tudunk dönteni.

IV. napirend

 **Egyéb ügyek, indítványok**

Varga Sándorné polgármester

Közmeghallgatáson is elhangzott, hogy a szénosztályozó bontásával kapcsolatban, a jogerős határozat meghozatalát követő 2. év után lehet felszólítani a tulajdonost az ingatlan bontására, ha a szerződést nem kérték meghosszabbítani. A 2012.10.03. napján jogerős szerződés második éve 2014. 10. 03. napján letelt, hosszabbítási kérelem tudomásom szerint nem érkezett, így a felszólítás megtehető. Az egyik korábbi testületi ülésre már meghívtuk a tulajdonost, aki elmondta, hogy nem tud mit tenni, a bontási engedélyt nem ő kérte, a bontásra kötelezett két évig nem tett semmit. Most a tulajdonost terheli a felelősség. Az ügyben valamilyen eljárást indítunk a terület rendezése érdekében.

A Rákóczi út és a vasút között lévő korhadt fűzfákat a MÁV-val egyeztetve kivágattuk, a nádast kitakaríttattuk, a közmunkaprogram keretében dolgozók segítségével. Elkezdtük a temető felé vezető úton is, és úgy érzékeltem, hogy a település lakói örültek ennek.

Egy személy kifogásolta ezen munkák elvégzését környezetvédelmi szempontból. Tájékoztattam, hogy a fák korhadtak, lakóházra veszélyesek voltak, a bokrok ügyében a tűzoltóság hívta fel a figyelmünket, hogy tűzveszélyesnek minősülnek.

Antal József alpolgármester

A gyermekotthon előtti terület is elég gazos, azt is ki lehetne takarítani. A Dózsa György út 3. és 15. szám alatt a közvilágítás még most sincs készen. Többször is voltak kint, de nem javították meg.

Varga Sándorné polgármester

2-3 éve takarítottuk, annak is sok tulajdonosa van, meg fogjuk nézni.

Megnézem mikor jelentettük be, és ha letelt a 14 munkanap, ismét megkeressük őket. Feladatként tűztem ki, hogy egy belterületi térképen megjelöljük a közvilágítási lámpák pontos helyét, így hiba esetén házszám szerint meg tudjuk mondani, melyik lámpa romlott el.

Mivel más ügy, indítvány nem volt megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Fehér Lászlóné

 polgármester címzetes főjegyző